ຄົນງານບໍ່ແຮ່ຊີເລ ກັບເມືອເຮືອນແລ້ວ
ຄົນງານບໍ່ແຮ່ຊີເລ ເລີ້ມທະຍອຍ ພາກັນກັບເມືອເຮືອນແລ້ວ
ພວກຄົນງານບໍ່ແຮ່ຂອງຊີເລ 3 ຄົນຈາກຈຳນວນທັງໝົດ 33 ຄົນ ທີ່ໄດ້ຖືກຊ່ອຍຂຶ້ນມາ ຫຼັງຈາກຕົກຄ້າງເປັນເວລາ 2 ເດືອນຢູ່ໃຕ້ພື້ນດິນນັ້ນ ໃນທີ່ສຸດກໍໄດ້ກັບຄືນໄປເຮືອນ ຂອງພວກເຂົາເຈົ້າແລ້ວ ບຸກຄົນທັງ 3 ໄດ້ຮັບອະນຸຍາດ ໃຫ້ອອກຈາກໂຮງພະຍາ ບານທີ່ເມືອງ Copiapo ແລະຖືກນຳໂຕອອກໄປໂດຍລົດ ຂອງລັດຖະບານ ທ່າມກາງການຮັກສາຄວາມປອດໄພຢ່າງ ເຄັ່ງຄັດ ນຶ່ງໃນຈຳນວນ 3 ຄົນນັ້ນ ກໍແມ່ນນາຍ Edison Pena ໄດ້ຖືກຕ້ອນຮັບ ໂດຍສຽງຮ້ອງເຊຍຂອງປະຊາຊົນໃນຄຸ້ມ ຂອງລາວ ເວລາລາວກັບໄປເຖິງເຮືອນ ລາວກ່າວຕໍ່ພວກ ນັກຂ່າວວ່າ ລາວຄິດວ່າລາວອາດຈະບໍ່ມີໂອກາດກັບຄືນມາ ເຮືອນຂອງລາວອີກແລ້ວ ໃນລະຫວ່າງທີ່ຢູ່ໃຕ້ພື້ນດິນ 69 ມື້ນັ້ນ ສ່ວນສະມາຊິກຄົນອື່ນໆ ຂອງພວກຄົນງານບໍ່ແຮ່ ຄາດວ່າຈະໄດ້ຮັບອະນຸຍາດໃຫ້ອອກຈາກ ໂຮງພະຍາບານ ໃນວັນສຸກມື້ນີ້ ພວກຄົນງານບໍ່ແຮ່ ໄດ້ໃຊ້ເວລາສ່ວນໃຫຍ່ໃນວັນພະຫັດວານນີ້ພັກຜ່ອນກັບປະທານາທິບໍດີ ຊີເລ ທ່ານ Sebastian Penera ແລະຍັງສືບຕໍ່ພາກັນໃສ່ແວ່ນຕາດຳເພື່ອປ້ອງກັນບໍ່ໃຫ້ ຕາຂອງພວກເຂົາເຈົ້າ ໄດ້ຮັບອັນຕະລາຍຈາກແສງກ້າ